UEFA Europos lyga

UEFA Europos lyga (ankstesnis pavadinimas UEFA taurė) – UEFA organizuojamos Europos futbolo klubų varžybos, antros pagal svarbą žemyno klubų varžybos po UEFA Čempionų lygos. Kasmetinės futbolo taurės varžybos Europos klubams organizuojamos Europos futbolo federacijų asociacijos (UEFA). 

2009 m. birželį lyga buvo pervadinta ir nuo 2009–2010 m. sezono vadinasi Europos lyga.

Istorija 

1955 m. pradėta organizuoti Tarpmiestinė mugių taurė, pirmosios varžybos vyko trejus metus – iki 1958 m., antrosios – dvejus metus – nuo 1958 m. iki 1960 m., vėlesnės varžybos truko vienerius metus. 1971 m. varžybos buvo performuotos, pavadinimas pakito į UEFA taurę. Tų metų rudenį taip pat išaiškintas galutinis mugių taurės laimėtojas:  klubas (3 kartus laimėjęs taurę) nugalėjo  klubą (2 kartus laimėjęs taurę) rezultatu 2:1.

Nuo 1971 iki 1999 m. UEFA taurėje dalyvavo antrąsias vietas šalių aukščiausiose lygose užėmę klubai. 1999 m. į UEFA taurės varžybas buvo priimti ir UEFA šalių taurių nugalėtojai, o nuo 1960 m. vykusios UEFA taurių laimėtojų taurės varžybos buvo panaikintos.

Prie UEFA taurės taip pat buvo prijungtos Intertoto taurės varžybos. Nuo 2004-2005 m. sezono į atrankos varžybų antrąjį etapą patekdavo komandos, įveikusios Intertoto taurės trečiąjį etapą. Intertoto taurė buvo panaikinta po 2008 m.

2009 m. pavadinimas pakito į Europos lygą, imta kaitalioti turnyro sistemą. Iki tol UEFA taurės turnyrai vyko atkrintamąja sistema. Atrankoje šalį atstovaujančių klubų skaičių imta sieti su UEFA koeficientais, dalyvių skaičius išplėstas, dėmesio centru tapo grupių etapas. Vėlesniais metais buvo imta palaipsniui prijungti komandas, neįveikusias UEFA Čempionų lygos atrankos etapų ir užėmusios trečiąsias vietas grupių etape.

Nuo 2021-2022 m. sezono UEFA sukūrė naujas, žemesnės pakopos varžybas - UEFA Europos konferencijų lyga. Europos lyga tapo kompaktiškesnė, labiau orientuota į grupių etapą. Klubai iš silpnesniųjų UEFA šalių nuo šiol patenka į Konferencijų lygą, kur palaipsniui prisijungia komandos iškritusios iš Europos lygos.

Turnyro sistema 

Turnyro sistema susilaukė kritikos dėl dažnų pokyčių pastaraisiais metais, todėl UEFA įsipareigojo nekeisti sistemos dažniau nei treji metai. Šiuo metu galioja sistema nustatyta nuo 2021-2022 m. sezono.

Tarp 2024-2025 m. ir 2026-2027 m. sezonų 
Dideli pokyčiai vyks Europos lygos komandų paskirstyme nuo 2024-2025 m. sezono pradžios. Grupių etapą pakeis naujas lygos etapas, kuriame, palyginus su grupių etapu komandų skaičius padidės nuo 32 iki 36. Komandos sužais po 8 rungtynes Šveicariškos sistemos pagrindu. Aštuonios aukščiausias vietas užėmusios komandos pateks į aštuntfinalį, o 16 komandų nuo 9-os iki 24-os vietų žais pirminiame aštuntfinalyje, kurio nugalėtojai pateks į aštuntfinalį. Komandos, iškritusios iš UEFA čempionų lygos nebeprisijungs prie Europos lygos.

Tarp 2021-2022 m. ir 2023-2024 m. sezonų 

Įkūrus UEFA Europos konferencijų lygą, Europos lygos dalyvių skaičius buvo sumažintas nuo 79 iki 58, palikti tik du atrankos etapai. Po to – pagrindinis varžybų veiksmas – grupių etapas, kuriame 48 komandos suskirstytos į 12 grupių. Po grupių etapo – nauji pirminiai aštuntfinaliai, ir galiausiai nepakitę aštuntfinaliai, ketvirtfinaliai, pusfinaliai ir finalas. 

Grupių etape keturios komandos viena su kita žaidžia po 2 kartus. Į tą pačią grupę negali patekti dvi tos pačios šalies komandos. Pirmas vietas užėmusios komandos patenka į aštuntfinalį. Antrąsias vietas užėmusios komandos žaidžia pirminį aštuntfinalį prieš komandas, iškritusias iš UEFA čempionų lygos grupių etapo (užėmusias trečiąsias vietas). Nugalėtojai patenka į aštuntfinalį. Aštuntfinalio poros skirstomos iš skirtingų grupių bei ne tos pačios šalies komandų.

Tarp 2018-2019 m. ir 2020-2021 m. sezonų 

UEFA Europos lygos nugalėtojas iškovoja teisę dalyvauti sekančių metų UEFA Čempionų lygos grupių etape.

Lichtenšteine nevyksta šalies čempionatas, vyksta tik taurės varžybos.
Į 2-ąjį atrankos etapą patenka Anglijos ir Prancūzijos lygos taurių laimėtojai.

Finalai

Klubų pasiekimai

Nuorodos 

 UEFA turnyrų statistika
 UEFA RANKINGS AND MORE...
 The-sports.org
 Uefa-coefficients.com
 Oficiali svetainė

UEFA
UEFA taurė
UEFA Europos lyga